section_heading: Radnja
paragraph_text: Nakon operacije, doktor ih pokušava trenirat kao kućnog ljubimca, te s oduševljenjem gleda kada je Lindsay prisiljena progutati Katsurov izmet. Također, otkriva da Jenny pati od otrovanja krvi, te da će ubrzo umrijeti. Kada ga dvojica detektiva, Kranz (Andreas Leupold) i Voller (Peter Blankenstein) posjete radi istrage o nestalim turistima, odlučuje ih dodati "stonozi" kao zamjenu za Jenny. Pokuša ih drogirati no ne uspjeva, te detektivi zbog doktorovog sumnjivog ponašanja odlaze po nalog za pretres. Žrtve tada pokušavaju pobjeći, te Katsuro napadne Heitera, no doktor ih ipak kasnije uhvati. Katsuro mu tada priznaje da je zaslužio tu sudbinu jer je loše tretirao svoju obitelj, te počini samoubojstvo prerežući si grlo komadom stakla. Detektivi se vraćaju, te dok odvojeno pretražuju kuću, doktor se skriva kod bazena. Kranz otkriva bolničku sobu kada začuje pucanj. Tada pronalazi i žrtve, te mrtvo tijelo Vollera u bazenu. Heiter upuca Kranza u trbuh, a on njega u glavu, te obojica umiru. Jenny također umire od svoje infekcije, ostavljajući Lindsay samu u kući zarobljenu između mrtvih tijela Katsura i Jenny.